Kuća Mare Popović u Gračanici
<s>Kuća Mare Popović se nalazi u centru Gračanice, Bosna i Hercegovina.</s><s>Na sjednici održanoj od  7. do 11 oktobra 2003. godine u Sarajevu, Komisija za očuvanje nacionalnih spomenika donijela je odluku da se kuća proglasi za nacionalni spomenik BiH.</s><s>Ovu odluku Komisija je donijela u sljedećem sastavu: Zeynep Ahunbay, Amra Hadžimuhamedović (predsjedavajuća), Dubravko Lovrenović, Ljiljana Ševo i Tina Wik.</s>

<s>Istorija 
U 19. i početkom 20. vijeka u Gračanici je bila najzastupljenija centralnobosanska kuća čardaklija, spratnica.</s><s>Ovaj tip kuće je najsličniji onim što ih je Jovan Cvijić nazvao tursko-istočnjačkim, konstatujući da one naročito preovladavaju u Bosni i Hercegovini.</s><s>Sagrađena je 1840. godine.</s><s>Kasnije je promijenila nekoliko vlasnika i na kraju je prešla u opštinsko vlasništvo.</s><s>Nakon restauracije 1989. godine pretvorena je u etnološki muzej.</s><s>U toku rata u Bosni i Hercegovini 1992.-1995. godine došlo je do oštećenja.</s><s>Sredstavima koja su obezbijedili Federalno ministarstvo kulture i sporta, Federalno ministarstvo prostornog uređenja i opština, kuća je obnovljena 2013, i data na upotrebu Udruženju „Gračaničko keranje“.</s><s>Udruženje je poznato po keranom cvijetu sjećanja, koji se izrađuje u spomen na žrtve srebreničkog genocida.</s>

<s>Opis 
Stara kuća Mare Popović pripada tipu gračaničke dimalučare-čardaklije, dimenzija 5,8 x 9,75 m. Ima podrum, prizemlje i sprat.</s><s>Podrum se nalazi ispod dijela prizemlja, a preostali dio prizemlja je položen na postament izgrađen od lomljenog i grubo obrađenog kamena visine u prosjeku 70 cm.</s><s>Izrađena je u drvenoj skeletnoj konstrukciji, tzv. bondruk konstrukciji.</s><s>Nosiva konstrukcija zidova je izrađena od drvenih greda i stubova sa ispunom od čerpića u prizemlju, dok je sprat urađen od pruća ispunjenim blatom.</s><s>Sprat je u odnosu na prizemlje objekta prepušten za 30 cm na sve četiri strane.</s>

<s>Reference</s>

<s>Nacionalni spomenici u Gračanici
Osmanske kuće u Bosni i Hercegovini</s>

